દરમિયાન પશ્ચિમ બંગમાં મમતા બેનરજીને પ્રેશરમાં રાખવા સ્થાનિક કોંગ્રેસે સ્પષ્ટ કહ્યું છે કે અમારે તૃણમૂલ કોંગ્રેસ સાથે સમજૂતિ કરવી નથી. મમતા બેનરજીએ કર્ણાટક વખતે અગત્યનું ભૂમિકા ભજવી હતી અને કોંગ્રેસને અને માયાવતીને સલાહ આપી હતી કે ત્યાં ભાજપને સરકાર બનાવતા રોકો. તે પછી દિલ્હીમાં કેજરીવાલની મદદે તેઓ દોડી ગયા હતા, જે કોંગ્રેસને બહુ ફાવે તેવું નહોતું. પશ્ચિમ બંગમાં મમતા પોતાને નંબર વન પાર્ટી ગણે તે સ્વાભાવિક છે. પણ કોંગ્રેસ કે ડાબેરી સાથે કેવી રીતે સમજૂતિ કરવી તેની મૂંઝવણ મમતાને પણ છે. જોકે કોંગ્રેસને ખ્યાલ આવ્યો છે કે ત્યાં પોતાની અવગણના થશે એટલે સ્થાનિક ધોરણે કંઇક જુદો સૂર કાઢવામાં આવ્યો છે.